FÖLDTANI KÖZLÖNY 



XLII. KÖTET. 1912 SZEPTEMBER-OKTÓBER. 9-1(1. FÜZET. 



KOCH ANTAL W NEGYVENEVES TANAEI JUBILEUM. 



— A 43 — 44. ábrával. — 



Zajtalan, folytonos munkával eltöltött negyven esztendő mindenkit 

 tisztelettel tölt el. Negyven munkás esztendő az egyetemi tanár nehéz 

 kettős szerepében még inkább tiszteletreméltó. Az egyetemi tanár szerepe 

 ugyanis olyan hivatás, melyben a tudós és tanár folytonos küzdelmet viv, 

 mert kutató munkát végezni és egyidejűleg eredményesen tanítani iga 

 zán nehéz dolog. Csak keveseknek adatik meg, hogy ezt a kettős sze- 

 repet sikeresen oldják meg. 



KocH Antal dr., a budapesti egyetem földtan és őslénytan tanára 

 ama kevesek közé sorolható, akik ennek a nehéz kettős föladatnak immár 

 negyven év óta derekasan eleget tettek. S ha keressük ennek a szeren- 

 csésen kiváltságos helyzetnek hátterét, aligha csalódunk, ha a külvilág 

 zajától teljesen elzárkózó, minden világi hiúságtól mentes önfeláldozó 

 és hangyaszorgalmú munkában, valamint az arra érdemeseket valóságos 

 atyai szeretettel gyámolító jóindulatban találjuk föl azt. A külvilág zajos 

 társadalmi élete bármint vegyük is azt, mindig a tudományos munka 

 kerékkötője marad ! Aki tehát a komoly tudományos munkát óhajtja és 

 szereli, annak remeteként kell mindarról lemondania, ami céljaiban 

 gátolná. A tudományos eszmék érleléséhez idő és megfelelő környe- 

 zet kell! 



Nem célunk ezen a helyen mindazokat az érdemeket részletezni, 

 amiket Koch Antal a magyar föld megismertetése körül szerzett, de 

 ennek a negyvenéves munkásságnak föntebbi tanulságait lehetetlen ide 

 nem iktatnunk. Az a minden tettetettségtől mentes egyszerűség, közvet- 

 lenség és szerénység, mellyel Koch Antal rendelkezik, predesztinálták őt 

 arra a szerepre, melyet a hazai tudományban negyven év óta betölt. 



Ha keressük még eredményes tanításának alapjait is, úgy csakis 

 a szeretetben találhatjuk meg azt. Sikeresen tanítani csak szeretettel 

 lehet ! Folytonos veréssel egy szülő sem nevelheti gyermekét. Az a türe- 

 lem, melyet a kezdők vezetése igényel, a tévedések javítgatása, a botlások 

 elnézése s a csüggedŐk folytonos bátorítása csak benső szeretet ered- 

 ménye lehet. Ilyen módon törekedett Koch Antal mindenkor arra, hogy 

 tudományunknak újabb művelői legyenek. 



Földtani Közlüny. XLII. köt. Í91S. 44 



